| Periferieininga DrámaΠεριφερειακή ενότητα Δράμας |
| --- |
| Plasseringa til {{{name}}} i Hellas

---

 |
| Periferi | Aust-Makedonía og Thráki |
| Hovudstad | Dráma |
| Folketal | 86 643 (2021) |
| Areal | 3 468 km² Rangering 12. |
| Folketettleik | 25/km² |
| Kommunar | 5 |
| Postnummer | 66x xx |
| Retningsnummer | 252x0 |
| Bilnummer | PM |
| Heimeside | www.drama.gr |

**Periferieininga Dráma** (gresk Περιφερειακή ενότητα Δράμας *Periferiakí enótita Drámas*) er ei periferieining i Hellas i periferien Aust-Makedonía og Thráki. Hovudstaden i periferieininga er Dráma. Periferieininga er det nordlegaste i Gresk Makedonia og det vestlegaste i periferien. Det nordlegaste punktet er Rodopifjella.

Historie
--------

Den eldste permanente busetnaden i området er det som i dag er byen Dráma, som har sitt opphav i førhistorisk tid. I antikken var området ein del av Kongedømet Makedonia, og seinare ein del av Romarriket og Austromarriket.

Frå 1200- til 1400-talet skifta Dráma herskarar fleire gongar. I 1204 erobra krossfararane området. I 1223-1224 vart det erobra av Theodoros Ι Komnenos Doukas, keisar av Thessaloníki. Ι 1230 vart det erobra av Ioannis Asen ΙΙ, tsar i Bulgaria, medan det i åra 1242-1243 og i 1246 kom tilbake til austromarane då Ioannis Vatatzis gjenerobra Aust-Makedonia.

På byrjinga av 1300-talet var det uro i området og ein austromersk borgarkrig mellom Andronicus ΙΙ og III Paleologos (1321-1328) og seinare mellom Ioannis Kantakouzinos og medlemmar av Paleologosdynastiet (1341-1347). Det osmanske riket erobra byen Dráma i 1383.

Dráma vart igjen ein del av Hellas etter den første balkankrigen i 1913.

Geografi
--------

Fjella Órvilos (Slavjanka) ligg i nordvest, Falakró i nord og Rodopifjella i nordaust, medan Meníkio ligg i sørvest. Elva Nestos (Mesta) er den lengste elva i periferieininga og renn i nordlege og austlege område. Periferieininga grensar til Xánthi i aust, Kavála i sør, Sérres i nordvest og vest og til Bulgaria i nord. Dyrkbar mark finst i sørlege og vestlege område av Dráma.

### Klima

Periferieininga har hovudsakleg middelhavsklima i dei sørlege områda. Elles er klimaet kontinentalt med kalde vintrar i høgareliggande og nordlege område.

Administrativ inndeling
-----------------------

Tidlegare var Dráma eit prefektur. Frå 2011 er periferieininga delt inn i fem kommunar.

| Periferieining | Kommune | Tidlegarekommune | Postnummer | Retningsnr |
| --- | --- | --- | --- | --- |
| **Dráma** | Káto Nevrokópi | Káto Nevrokópi | 660 33 | 25230-2 |
|  | Prosotsáni | Prosotsáni | 662 00 | 25220-2 |
|  |  | Sitagrí | 660 34 | 23510-9 |
|  | Dráma | Dráma | 661 00 | 25210-2 |
|  |  | Sidirónero | 660 38 | 25210-9 |
|  | Paranésti | Paranésti | 660 32 | 25250-2 |
|  |  | Nikifóros | 660 37 | 25210-9 |
|  | Doxáto | Doxáto | 663 00 | 25210-6 |
|  |  | Kalambáki | 660 31 | 25210-5 |
|

Byar og tettstader
------------------

Dei største byane og tettstadene i periferieininga er:

| Tettstad | Kommunaleining | Folketal 2011 | Folketal 2021 |
| --- | --- | --- | --- |
| Dráma | Dráma | 44 823 | 43 445 |
| Prosotsáni | Prosotsáni | 3 553 | 3 169 |
| Ájos Athanásios | Doxáto | 3 150 | 2 746 |
| Kalambáki | Doxáto | 3 110 | 2 652 |
| Khoristí | Dráma | 2 725 | 2 512 |
| Doxáto | Doxáto | 2 884 | 2 468 |
| Xiropótamos | Dráma | 2 554 | 2 409 |
| Káto Nevrokópi | Káto Nevrokópi | 2 157 | 1 855 |
| Petroússa | Prosotsáni | 1 704 | 1 523 |
| Fotolívos | Prosotsáni | 1 484 | 1 260 |
| Kallífytos | Dráma | 1 282 | 1 201 |
| Kýria | Doxáto | 1 330 | 1 029 |
| Adrianí | Paranésti | 1 080 | 953 |
| Kalós Agrós | Dráma | 1 178 | 838 |
|

Referansar
----------

1. 1 2  Folketeljing 2021
2. 1 2  *Νόμος 3852/2010 - ΦΕΚ 87Α/7-6-2010  
Lov 3852/2010: Kallikratis-reforma*, arkivert frå originalen 30. juli 2023, henta 7. september 2023
3. ↑  Folketeljing 2011, revidert

Kjelde
------

* *Denne artikkelen er basert på ei omsetjing av artikkelen Drama Prefecture frå Engelsk Wikipedia .*

| * v
* d
* e
Aust-Makedonía og Thráki |
| --- |
| Periferieininga Dráma | Káto Nevrokópi • Prosotsáni • Dráma • Paranésti • Doxáto |
| Periferieininga Kavála | Pangéo • Kavála • Néstos |
| Periferieininga Thásos | Thásos |
| Periferieininga Xánthi | Xánthi • Tópiros • Mýki • Ávdira |
| Periferieininga Rodópi | Íasmos • Komotiní • Marónia-Sápes • Arrianá |
| Periferieininga Évros | Samothráki • Alexandroúpoli • Souflí • Didymótikho • Orestiáda |


|  |  |
| --- | --- |
| Autoritetsdata | 
* WorldCat
* VIAF
* LCCN
* GeoNames
* MusicBrainz (area)

 |